ddrg/super_eurlex huggingface dataset:
Uredba Sveta (EGS) št. 641/90

z dne 5. marca 1990

o spremembi Uredbe (EGS) št. 1692/73 o zaščitnih ukrepih, določenih v Sporazumu med Evropsko gospodarsko skupnostjo in Kraljevino Norveško

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker je bil 31. oktobra 1989 podpisan dopolnilni protokol k Sporazumu med Evropsko gospodarsko skupnostjo in Kraljevino Norveško z namenom, da se odpravijo in preprečijo količinske omejitve pri izvozu ali ukrepi z enakim učinkom [1];

ker protokol predvideva, da se v Sporazum doda posebna zaščitna klavzula, ki naj bi ublažila težave, do katerih lahko pride zaradi odprave izvoznih omejitev; ker je treba določiti izvedbene določbe tako, da se spremeni Uredba (EGS) št. 1692/73 [2];

ker je v členu 7 navedene uredbe določeno, da lahko z namenom, izogniti se nevarnosti ogrožanja enotnosti skupnega trga, Komisija predlaga Svetu spremembo Uredbe in zlasti člena 4(3), kakor bi bilo potrebno glede na izkušnje; ker je treba v smislu dokončne vzpostavitve skupnega trga leta 1992 odpraviti nacionalne zaščitne ukrepe in jih nadomestiti s postopkom Skupnosti v skladu s podrobnimi pravili, ki jih je določil Svet s Sklepom 87/373/EGS [3],

SPREJEL NASLEDNJO UREDBO:

Edini člen

Uredba (EGS) št. 1692/73 se spremeni:

1. v členu 1(1) se "za sprejemanje ukrepov, določenih v členih 22, 24 in 26 Sporazuma" zamenja z "za sprejemanje ukrepov, določenih v členih 22, 24, 24a in 26 Sporazuma";

2. člen 4 se nadomesti z naslednjim:

"Člen 4

1. Kadar je zaradi izrednih okoliščin treba nemudoma ukrepati v situacijah, navedenih v členih 24, 24a in 26 Sporazuma, ali glede izvoznih pomoči, ki imajo neposreden in takojšen učinek na trgovino, se lahko v skladu s spodaj navedenim postopkom sprejmejo previdnostni ukrepi, določeni v členu 27(3)(e) Sporazuma.

2. Komisiji pomaga odbor, ki ga sestavljajo predstavniki držav članic, predseduje pa mu predstavnik Komisije.

Odbor se sestane, kadar ga skliče njegov predsednik. Predsednik odbora državam članicam takoj posreduje vse ustrezne informacije.

3. Po posvetu z odborom se lahko Komisija odloči za ustrezne ukrepe na lastno pobudo ali na zahtevo države članice. O odločitvi Komisije, ki je takoj izvršljiva, se obvestijo vse države članice.

4. Kadar država članica zaprosi Komisijo, da ukrepa, ta sprejme odločitev v največ petih delovnih dneh po prejemu prošnje.

5. Katera koli država članica lahko odločitev Komisije posreduje Svetu v največ petih delovnih dneh od prejema obvestila o odločitvi.

Svet lahko na podlagi kvalificirane večine sprejme drugačno odločitev v največ desetih delovnih dneh po prejemu odločitve Komisije.";

3. člen 7 se s tem razveljavi.

Ta uredba je v celoti zavezujoča in se neposredno uporablja v vseh državah članicah.

V Bruslju, 5. marca 1990

Za Svet

Predsednik

G. Collins

[1] UL L 295, 13.10.1989, str. 15.

[2] UL L 171, 27.6.1973, str. 103.

[3] UL L 197, 18.7.1987, str. 33.

--------------------------------------------------
Uredba Sveta (EGS) št. 3071/90

z dne 22. oktobra 1990

o ponovni spremembi členov 6 in 17 Protokola glede pojma "izdelki s poreklom" in načinih upravnega sodelovanja k Sporazumu o sodelovanju med Evropsko gospodarsko skupnostjo in Libanonsko republiko

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker je bil Sporazum o sodelovanju med Evropsko gospodarsko skupnostjo in Libanonsko republiko [1] podpisan 3. maja 1977 in je začel veljati 1. novembra 1978,

ker člen 6 Protokola glede opredelitve pojma "izdelki s poreklom" in načinih upravnega sodelovanja [2] ki je priloga k navedenemu Sporazumu (v nadaljevanju "Protokol"), spremenjenega s Sklepom Sveta za sodelovanje št. 1/81 [3], predvideva, da lahko v primeru avtomatične spremembe referenčnega datuma, ki velja za zneske, izražene v ekujih, Skupnost, kjer je to potrebno, zneske spremeni,

ker je bila 1. oktobra 1988 protivrednost ekuja v nekaterih nacionalnih valutah nižja od vrednosti ekuja 1. oktobra 1986, ker bi avtomatična sprememba referenčnega datuma v primeru konverzije v zadevne nacionalne valute povzročila zmanjšanje omejitev, ki dovoljujejo predložitev poenostavljenih dokumentarnih dokazil, ker je treba, da bi se takemu učinku izognili, povečati navedene omejitve, izražene v ekujih,

SPREJEL NASLEDNJO UREDBO:

Člen 1

Protokol se spremeni na naslednji način:

1. V drugem pododstavku člena 6(1), se 2590 ECU nadomesti z 2820 ECU.

2. V členu 17(2) se 180 ECU nadomesti z 200 ECU, 515 ECU pa 565 ECU.

Člen 2

Ta uredba začne veljati 1. novembra 1990.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 22. oktobra 1990

Za Svet

Predsednik

G. De Michelis

[1] UL L 267, 27.9.1978, str. 2.

[2] UL L 266, 27.9.1978, str. 24.

[3] UL L 357, 12.12.1981, str. 4.

--------------------------------------------------
UREDBA KOMISIJE (EGS) št. 3085/91

z dne 21. oktobra 1991

o spremembi Uredbe Komisije (EGS) št. 2275/88 z dne 25. julija 1988 v zvezi z uvrstitvijo določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/871 o tarifni in statistični nomenklaturi ter skupni carinski tarifi, kakor je bila nazadnje spremenjena z Uredbo Komisije 2857/912, in zlasti člena 9 Uredbe,

ker Uredba Komisije (EGS) št. 2275/883 določa ukrepe v zvezi z uvrstitvijo med drugim proizvoda, znanega kot "mecadeck", v kombinirano nomenklaturo;

ker je Skupnost podpisnica Mednarodne konvencije o harmoniziranem sistemu poimenovanj in šifrskih oznak blaga, znanem kot harmonizirani sistem;

ker je Svet za carinsko sodelovanje na podlagi pooblastil, ki mu jih daje zgoraj omenjena konvencija, izrekel mnenje o uvrstitvi proizvoda, znanega kot "mecadeck", v harmonizirani sistem;

ker kombinirana nomenklatura temelji na harmoniziranem sistemu; ker bi bilo treba zaradi tega upoštevati to mnenje o uvrstitvi na ravni Skupnosti,

SPREJELA NASLEDNJO UREDBO:

Člen 1

V tabeli, priloženi k Uredbi (EGS) št. 2275/88, se vpis, ki se nanaša na postavko 9, črta.

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. oktobra 1991

Za Komisijo

Christiane SCRIVENER

Članica Komisije

1 UL L 256, 7.9.1987, str. 1.

2 UL L 259, 16.9.1991, str. 1.

3 UL L 200, 26.7.1988, str. 10.
Uredba Komisije (EGS) št. 1497/91

z dne 3. junija 1991

o spremembi Uredbe (EGS) št. 2191/81 o dodeljevanju pomoči za maslo, ki ga kupijo neprofitne ustanove in organizacije

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 3641/90 [2], in zlasti člena 12(3) Uredbe,

ker Uredba Komisije (EGS) št. 2191/81 [3], kakor je bila nazadnje spremenjena z Uredbo (EGS) št. 1679/89 [4], predvideva dodelitev pomoči za nakup masla neprofitnim ustanovam in organizacijam; ker se pomoč dodeli dobavitelju masla na njegovo pisno zahtevo in ob predložitvi za največ šest mesecev izdanega potrdila; ker je treba to obdobje podaljšati za lažje upravljanje te ureditve s strani nacionalnih organov;

ker so ukrepi, predvideni s to uredbo, v skladu z mnenjem Upravnega odbora za mleko in mlečne proizvode,

SPREJELA NASLEDNJO UREDBO:

Člen 1

V členu 3(6) Uredbe (EGS) št. 2191/81 se navedba "šest mesecev" nadomesti z navedbo "12 mesecev".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 3. junija 1991

Za Komisijo

Ray Mac Sharry

Član Komisije

[1] UL L 148, 28.6.1968, str. 13.

[2] UL L 362, 27.12.1990, str. 5.

[3] UL L 213, 1.8.1981, str. 20.

[4] UL L 164, 15.6.1989, str. 14.

--------------------------------------------------
Uredba Komisije (EGS) št. 104/91

z dne 16. januarja 1991

o uvozu nekaterih oljk v Skupnost

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta št. 136/66/EGS z dne 22. septembra 1966 o vzpostavitvi skupne ureditve trga za olja in masti [1], kakor je bila nazadnje spremenjena z Uredbo (EGS) št. 3499/90 [2], in zlasti členov 5(5) in 11(8) Uredbe,

ker se uvoz oljk za proizvodnjo olja iz držav nečlanic v Skupnost nenehno povečuje; ker obstaja nevarnost, da se lahko proizvodna pomoč in pomoč za porabo oljčnega olja dodeli za olje, ki je bilo stisnjeno iz teh oljk;

ker je po pravilih Skupnosti ta pomoč omejena na oljčno olje, ki je proizvedeno iz oljk, gojenih v Skupnosti; ker je zato treba sprejeti primerne ukrepe zagotovitev, da se ta pomoč ne dodeli za olje, proizvedeno iz oljk, sproščenih v prosti promet v Skupnosti;

ker se zdi, da je določitev zahteve za polog varščine najmanjša ovira za trgovino in je zaradi tega najprimernejši ukrep;

ker so ukrepi, predvideni s to uredbo, v skladu z mnenjem Upravljalnega odbora za olja in masti,

SPREJELA NASLEDNJO UREDBO:

Člen 1

Za oljke, sproščene v prosti promet v Skupnosti, pod oznakami KN 07099031, 07099039, 07112010 in 07112090 razen tistih, ki so spravljene v embalaži za takojšnjo porabo z neto težo, ki ne presega 5 kg, se položi varščina. Ta varščina, izračunana na količino olja 22 kg olja na 100 kg uvoženih oljk, je enaka vsoti proizvodne pomoči za pridelovalce oljk, katerih povprečna proizvodnja znaša manj kakor 500 kilogramov olja na leto, in pomoči za porabo, ki se uporablja v Skupnosti v sestavi 31. decembra 1985, na dan sprostitve v prosti promet.

Varščina se položi z enim od obrazcev iz člena 8 Uredbe Komisije (EGS) št. 2220/85 [3]. Predložitev dokaza iz tretjega odstavka predstavlja temeljni pogoj za namen te uredbe.

Varščina se sprosti ob predložitvi izvirnika potrdila, določenega v Prilogi, v šestih mesecih po datumu pologa varščine.

Varščina se sprosti v skladu s količino, za katero se potrdi:

- da so z njo ravnali tako, da se kasneje ne more uporabiti za proizvodnjo olja, ali

- da proizvedeno olje ne izpolnjuje pogojev za proizvodno pomoč in pomoč za porabo oljčnega olja.

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. januarja 1991

Za Komisijo

Ray Mac Sharry

Član Komisije

[1] UL 172, 30.9.1966, str. 3025/66.

[2] UL L 338, 5.12.1990. str. 1.

[3] UL L 205, 3.8.1985, str. 5.

--------------------------------------------------

PRILOGA

+++++ TIFF +++++

--------------------------------------------------
Uredba Komisije (EGS) št. 3640/91

z dne 13. decembra 1991

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 o tarifni in statistični nomenklaturi ter skupni carinski tarifi [1], kot je bila nazadnje spremenjena z Uredbo (EGS) št. 3537/91 [2], in zlasti člena 9 Uredbe,

ker je za zagotovitev enotne uporabe kombinirane nomenklature, ki je priloga k navedeni uredbi, potrebno sprejeti ukrepe v zvezi z uvrstitvijo blaga iz Priloge k tej uredbi;

ker je Uredba (EGS) št. 2658/87 določila splošna pravila za razlago kombinirane nomenklature in se ta pravila uporabljajo tudi za katerokoli drugo nomenklaturo, ki v celoti ali delno temelji na njej ali ji dodaja dodatne pododdelke in ki jo določajo posebne določbe Skupnosti, z namenom uporabe tarifnih ali drugih ukrepov v zvezi s trgovino z blagom;

ker mora biti blago, opisano v stolpcu 1 tabele, ki je priloga k tej uredbi, v skladu z navedenimi splošnimi pravili uvrščeno v ustrezne oznake KN, navedene v stolpcu 2, in sicer iz razlogov, navedenih v stolpcu 3;

ker Odbor za nomenklaturo ni podal mnenja v roku, ki ga je določil njegov predsednik,

SPREJELA NASLEDNJO UREDBO:

Člen 1

Blago, opisano v stolpcu 1 priložene tabele, je uvrščeno v kombinirano nomenklaturo v ustrezne oznake KN iz stolpca 2 navedene tabele.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. decembra 1991

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 335, 6.12.1991, str. 9.

--------------------------------------------------

PRILOGA

Poimenovanje blaga | Uvrstitev v oznako KN | Utemeljitev |

(1) | (2) | (3) |

Komplet iz dveh oblačilnih predmetov, pakiranih skupaj v embalaži za prodajo na drobno, ki ga sestavljata: | | Uvrstitev opredeljujejo določbe splošnih pravil 1 in 6 za razlaganje kombinirane nomenklature, opomba 13 k Oddelku XI, opomba 2(a) k podštevilki k Oddelku XI, opomba 4 k Poglavju 61 (za zgornji del oblačila) ter besedilo oznak KN 6106 in 61062000, 6108 in 61082200. (Glej tudi Pojasnjevalne opombe kombinirane nomenklature za oznako 6106) |

lahko oblačilo iz sintetičnega pletenega kvačkanega materiala (čipka rašel z okrasnimi motivi, v katere je vstavljena kovinska nit), ki pokriva zgornji del telesa in sega malo pod pas, z dolgimi rokavi, zarobljeno na spodnjem delu oblačil in na rokavih. Oblačilo ima ovratnik izdelan iz traku enobarvne čipke rašel, ki se spredaj križa z desne preko leve v obliki zelo globokega V izreza (glej fotografijo št. 465 A) | 61062000 |

spodnjice brez hlačnic iz enakega materiala, sestave in barve kot zgornji del oblačila (glej fotografijo št. 465 B) | 61082200 |

+++++ TIFF +++++

|

--------------------------------------------------
Uredba Komisije (EGS) št. 3899/92

z dne 23. decembra 1992

o spremembi Uredbe (EGS) št. 3510/82 o določitvi pretvorbenih količnikov, ki se uporabljajo za tuna

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 3759/92 z dne 17. decembra 1992 o skupni ureditvi trga za ribiške proizvode in proizvode iz ribogojstva [1] in zlasti člena 17(6) Uredbe,

ker Uredba Komisije (EGS) št. 3510/82 [2], kakor je bila nazadnje spremenjena z Uredbo (EGS) št. 3971/89 [3], določa pretvorbene količnike, ki se uporabljajo za različne vrste, velikosti in predstavitve tuna;

ker je od določitve pretvorbenih količnikov razvoj na trgu tuna pripeljal do spremembe v razmerju trgovinske vrednosti med zadevnimi proizvodi in pilotnim proizvodom; ker je treba zaradi takšnega stanja zadev pregledati zadevne pretvorbene količnike in proizvode, katerim so ti specifično namenjeni;

ker je zato treba spremeniti prilogo k Uredbi (EGS) št. 3510/92;

ker so ukrepi, predvideni s to uredbo, v skladu z mnenjem Upravljalnega odbora za ribiške proizvode,

SPREJELA NASLEDNJO UREDBO:

Člen 1

Prilogo k Uredbi (EGS) št. 3510/82 nadomesti priloga k tej uredbi.

Člen 2

Ta uredba začne veljati 1. januarja 1993.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. decembra 1992

Za Komisijo

Manuel Marín

Podpredsednik

[1] UL L 388, 31.12.1992, str. 1.

[2] UL L 368, 28.12.1982, str. 27.

[3] UL L 385, 30.12.1989, str. 35.

--------------------------------------------------

PRILOGA

I. Pretvorbeni količniki, ki se uporabljajo za različne vrste tuna

Vrsta | Pretvorbeni količnik |

A.Rumenoplavuti tun (Thunnus albacares): | |

— ki tehta več kot 10 kg po kosu | 1,0 |

— ki ne tehta več kot 10 kg po kosu | 0,78 |

B.Beli tun (Thunnus alalunga) | 1,40 |

C.Črtasti tun [Euthynnus (Katsuwonus) pelamis] | 0,62 |

D.Druge vrste | 0,75 |

II. Pretvorbeni količniki, ki se uporabljajo za vsako od vrst iz razdelka I odvisno od predstavitve

Predstavitev | Pretvorbeni količnik |

A.Cel | 1 |

B.Brez drobovja in brez škrg | 1,14 |

C.Drugo | 1,24 |

--------------------------------------------------
Uredba Sveta (EGS) št. 1737/93

z dne 24. junija 1993

o sklenitvi Sporazuma o ribištvu in morskem okolju med Evropsko gospodarsko skupnostjo in Republiko Islandijo

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker Sporazum v obliki izmenjave pisem med Evropsko gospodarsko skupnostjo in Republiko Islandijo glede ribištva, podpisan 2. maja 1992, predvideva, da se Sporazum o ribištvu sklene čimprej, v vsakem primeru pa pred 31. decembrom 1992;

ker sta Skupnost in Republika Islandija s pogajanji uskladili in parafirali Sporazum o odnosih na področju ribištva;

ker je v interesu Skupnosti, da odobri ta sporazum,

SPREJEL NASLEDNJO UREDBO:

Člen 1

V imenu Skupnosti se odobri Sporazum o ribištvu in morskem okolju med Evropsko gospodarsko skupnostjo in vlado Republike Islandije.

Besedilo Sporazuma je priloženo tej uredbi.

Člen 2

Predsednik Sveta je pooblaščen, da imenuje osebo, pooblaščeno za podpis Sporazuma iz člena 1, da zaveže Skupnost.

Člen 3

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 24. junija 1993

Za Svet

Predsednik

B. Westh

[1] UL C 150, 31.5.1993.

--------------------------------------------------
Uredba Sveta (EGS) št. 3447/93

z dne 28. septembra 1993

o sklenitvi Sporazuma med Evropsko gospodarsko skupnostjo in Republiko Argentino o odnosih na področju morskega ribištva

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker sta 30. novembra 1992 Skupnost in Argentina po pogajanjih parafirali Sporazum o odnosih na področju morskega ribištva, ki daje ribičem iz Skupnosti nove možnosti ribolova in v zameno od Skupnosti zahteva ugodnosti, zlasti tarifne preferenciale;

ker je v interesu Skupnosti, da odobri ta sporazum,

SPREJEL NASLEDNJO UREDBO:

Člen 1

V imenu Skupnosti se odobri Sporazum med Evropsko gospodarsko skupnostjo in Republiko Argentino o odnosih na področju morskega ribištva.

Besedilo Sporazuma je priloženo tej uredbi.

Člen 2

Za obdobje, ki ga zajema Sporazum, je celotni znesek financiranja s strani Skupnosti za dejavnosti in projekte iz Sporazuma omejen na 162,5 milijona ECU.

Znesek sodi v okvir veljavnih finančnih perspektiv Skupnosti. Organ za izvajanje proračuna določi proračunska sredstva, ki so na voljo za vsako proračunsko leto, ob upoštevanju načel ustreznega poslovodenja iz člena 2 finančne uredbe, ki se uporablja za skupni proračun Evropskih skupnosti.

Člen 3

Predsednik Sveta je pooblaščen, da uradno imenuje osebe, pooblaščene za podpis Sporazuma, da bi zavezali Skupnost [3].

Člen 4

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. septembra 1993

Za Svet

Predsednik

G. Coëme

[1] UL C 64, 6.3.1993, str. 5.

[2] UL C 194, 19.7.1993.

[3] Generalni sekretariat Sveta bo objavil datum začetka veljavnosti Sporazuma v Uradnem listu Evropskih skupnosti.

--------------------------------------------------
Uredba Sveta (EGS) št. 317/93

z dne 9. februarja 1993

o spremembi Uredbe (EGS) št. 1906/90 o določenih standardih trženja za perutninsko meso

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2777/75 z dne 29. oktobra 1975 o skupni ureditvi trga za perutninsko meso [1], in zlasti člena 2(2) Uredbe,

ob upoštevanju predloga Komisije,

ker Uredba (EGS) št. 1906/90 [2] določa nekatere standarde trženja za perutninsko meso;

ker naj bi bile opredelitve perutninskega mesa, ki jih vsebuje Uredba (EGS) št. 1906/90, spremenjene tako da se izključijo vse vrste priprav perutninskega mesa;

ker naj bi se ustrezno upoštevalo pogoje trženja perutninskega mesa na ravni prodaje na drobno, naj bi bilo državam članicam dovoljeno, da predpišejo določene zahteve glede temperature za razrez in skladiščenje svežega perutninskega mesa v prodaji na drobno,

SPREJEL NASLEDNJO UREDBO:

Člen 1

Uredba (EGS) št. 1906/90 se spremeni:

"1) "perutninsko meso" pomeni: perutninsko meso, primerno za prehrano ljudi, ki ni bilo obdelano drugače kot s hlajenjem;"

2) Člen 2, točka 5 se nadomesti s sledečim:

"5) "sveže perutninsko meso". pomeni: perutninsko meso, ki zaradi procesa hlajenja ni otrdelo in ki ga je treba hraniti pri temperaturi, ki ni nikoli nižja od –2 °C in ne višja od 4 °C; vendar lahko države članice za razrez in skladiščenje svežega perutninskega mesa, ki se ga izvaja v trgovinah na drobno ali v objektih, ki so držijo prodajnih mest, določijo drugačne temperaturne zahteve, če se razrez in skladiščenje izvajata samo za namen dobave potrošniku neposredno na kraju samem;".

Člen 2

Ta uredba začne veljati sedmi dan po objavi v Uradnem listu Evropskih skupnosti.

Vendar pa določbe člena 1, točke 1 začnejo veljati 1. januarja 1994.

Ta uredba je v celoti zavezujoča in se neposredno uporablja v vseh državah članicah.

V Bruslju, 9. februarja 1993

Za Svet

Predsednik

B. Westh

[1] UL L 282, 1.11.1975, str. 77. Uredba, kakor je bila nazadnje spremenjena z Uredbo (EGS) št. 1235/89 (UL L 128, 11.5.19989, str. 29).

[2] UL L 173, 6.7.1990, str. 1.

--------------------------------------------------
Uredba Komisije št. 839/93

z dne 7. aprila 1993

o spremembi Uredbe (EGS) št. 2252/92 o podrobnih pravilih za uporabo posebnega programa za maline, namenjene za predelavo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1991/92 z dne 13. julija 1992 o uvedbi posebnega programa za maline, namenjene za predelavo [1], in zlasti člena 8 Uredbe,

ker člen 8 Uredbe Komisije (EGS) št. 2252/92 [2] določa podrobna pravila za predložitev in odobritev osnutkov programov, ki jih pripravijo organizacije proizvajalcev; ker je po teh pravilih izvajanje programa pogojeno s tem, da pristojni državni organ odobri ta program; ker lahko ta zahteva povzroči precejšnjo zamudo pri izvajanju programa, saj se krčenje nasadov, ki mu sledi ponovna zasaditev, lahko izvaja samo v nekaterih obdobjih v letu; ker je torej treba določiti, da se krčenje nasadov, ki mu sledi ponovna zasaditev, lahko začne izvajati preden je program odobren, kadar to odobri pristojni državni organ; ker je treba določiti, da se dovoljenje izda brez poseganja v postopke odobritve programa in nadzora iz omenjenega člena;

ker so ukrepi, predvideni s to uredbo, v skladu z mnenjem Upravljalnega odbora za predelano sadje in zelenjavo,

SPREJELA NASLEDNJO UREDBO:

Člen 1

Drugi pododstavek člena 8(1) Uredbe (EGS) št. 2252/92 se nadomesti z naslednjim:

"Izvajanje programa se ne sme začeti, dokler ga ne odobri pristojni državni organ. Krčenje nasadov, ki mu sledi ponovna zasaditev, pa se lahko začne, preden se izda odobritev, kadar to odobri pristojni državni organ, brez vpliva na uporabo drugih določb tega člena."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. aprila 1993

Za Komisijo

René Steichen

Član Komisije

[1] UL L 199, 18.7.1992, str. 1.

[2] UL L 219, 4.8.1992, str. 19.

--------------------------------------------------